title: Komisijas Īstenošanas regula (ES) 2016/435 (2016. gada 22. marts), ar ko atsauc importa licenču pieteikumu iesniegšanas apturēšanu saskaņā ar tarifa kvotām, kuras atvērtas ar Regulu (EK) Nr. 891/2009 cukura nozarē

text:
               23.3.2016

               LV

               Eiropas Savienības Oficiālais Vēstnesis

               L 76/34

         KOMISIJAS ĪSTENOŠANAS REGULA (ES) 2016/435
   (2016. gada 22. marts),
   ar ko atsauc importa licenču pieteikumu iesniegšanas apturēšanu saskaņā ar tarifa kvotām, kuras atvērtas ar Regulu (EK) Nr. 891/2009 cukura nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (EK) Nr. 891/2009 (2) ir atvērtas ikgadējas tarifa kvotas cukura nozares produktu importēšanai.

               (2)

               Importa licenču pieteikumu pieņemšana attiecībā uz kārtas numuru 09.4321 tika apturēta no 2015. gada 29. septembra ar Komisijas Īstenošanas regulu (ES) 2015/1733 (3).

               (3)

               Pēc tam kad bija saņemti paziņojumi par neizmantotām vai daļēji izmantotām licencēm, atkal ir pieejami daudzumi, kas atbilst šim kārtas numuram. Tāpēc pieteikumu iesniegšanas apturēšana būtu jāatsauc saskaņā ar Regulas (EK) Nr. 891/2009 5. panta 2. punktu.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Ar šo tiek atsaukta ar Regulu (ES) 2015/1733 noteiktā importa licenču pieteikumu iesniegšanas apturēšana attiecībā uz kārtas numuru 09.4321.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (OV L 254, 26.9.2009., 82. lpp.).

      (3)  Komisijas 2015. gada 28. septembra Īstenošanas regula (ES) 2015/1733, ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas saskaņā ar tarifa kvotām, kuras atvērtas ar Regulu (EK) Nr. 891/2009 cukura nozarē, iesniegti no 2015. gada 8. līdz 14. septembrim, un ar ko aptur šādu licenču pieteikumu iesniegšanu (OV L 252, 29.9.2015., 40. lpp.).


title: Komisijas Īstenošanas regula (ES) 2016/129 (2016. gada 1. februāris), ar ko attiecībā uz vielu “attīrīts pusciets Humulus lupulus L. ekstrakts, kura sastāvā ir aptuveni 48 % beta skābju (kālija sāļu veidā)”, groza Regulu (ES) Nr. 37/2010 (Dokuments attiecas uz EEZ)

text:
               2.2.2016

               LV

               Eiropas Savienības Oficiālais Vēstnesis

               L 25/44

         KOMISIJAS ĪSTENOŠANAS REGULA (ES) 2016/129
   (2016. gada 1. februāris),
   ar ko attiecībā uz vielu “attīrīts pusciets Humulus lupulus L. ekstrakts, kura sastāvā ir aptuveni 48 % beta skābju (kālija sāļu veidā)”, groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Saskaņā ar Regulas (EK) Nr. 470/2009 17. pantu tādu farmakoloģiski aktīvo vielu maksimāli pieļaujamais atlieku daudzums (turpmāk “MRL”), kuras Savienībā paredzēts lietot veterinārajās zālēs produktīvajiem dzīvniekiem vai lopkopībā lietotos biocīdos, ir jānosaka ar regulu.

               (2)

               Komisijas Regulas (ES) Nr. 37/2010 (2) pielikuma 1. tabulā ir noteiktas farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos.

               (3)

               Attīrīts pusciets Humulus lupulus L. ekstrakts, kura sastāvā ir aptuveni 48 % beta skābju (kālija sāļu veidā), minētajā tabulā vēl nav iekļauts.

               (4)

               Eiropas Zāļu aģentūrai (turpmāk “EMA”) ir iesniegts pieteikums noteikt attīrīta puscieta Humulus lupulus L. ekstrakta, kura sastāvā ir aptuveni 48 % beta skābju (kālija sāļu veidā), MRL medū.

               (5)

               Pamatojoties uz Veterināro zāļu komitejas atzinumu, saskaņā ar EMA ieteikumu nav nepieciešams cilvēka veselības aizsardzības nolūkos noteikt attīrīta puscieta Humulus lupulus L. ekstrakta, kura sastāvā ir aptuveni 48 % beta skābju (kālija sāļu veidā), MRL medū.

               (6)

               Saskaņā ar Regulas (EK) Nr. 470/2009 5. pantu EMA ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos MRL arī citam no tās pašas sugas iegūtam pārtikas produktam vai kādai farmakoloģiski aktīvai vielai attiecībā uz vienu vai vairākām sugām noteiktos MRL izmantot arī citām sugām.

               (7)

               Ņemot vērā, ka uz atliekām medū neattiecas metaboliskie procesi, kuriem tās varētu būt pakļautas citās dzīvnieku izcelsmes pārtikas precēs, EMA secināja, ka nav lietderīgi ekstrapolēt ieteikumu par attīrīta puscieta Humulus lupulus L. ekstrakta, kura sastāvā ir aptuveni 48 % beta skābju (kālija sāļu veidā), MRL.

               (8)

               Tāpēc Regula (ES) Nr. 37/2010 būtu attiecīgi jāgroza.

               (9)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 1. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 152, 16.6.2009., 11. lpp.

      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).

      PIELIKUMS
      Regulas (ES) Nr. 37/2010 pielikuma 1. tabulā alfabētiskā secībā iekļauj ierakstu par šādu vielu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Attīrīts pusciets Humulus lupulus L. ekstrakts, kura sastāvā ir aptuveni 48 % beta skābju (kālija sāļu veidā)

                     NEPIEMĒRO

                     Bites

                        MRL nav vajadzīgs

                     Medus

                     IERAKSTA NAV

                     Pretparazītu līdzekļi/līdzekļi pret ektoparazītiem”


title: Komisijas Īstenošanas regula (ES) 2017/481 (2017. gada 20. marts), ar ko groza Regulas (EK) Nr. 798/2008 I pielikumu attiecībā uz ierakstu par Amerikas Savienotajām Valstīm to trešo valstu, teritoriju, zonu vai nodalījumu sarakstā, no kurām saistībā ar augsti patogēno putnu gripu atļauts importēt Savienībā vai pārvadāt tranzītā caur to konkrētas mājputnu izcelsmes preces (Dokuments attiecas uz EEZ. )

text:
               21.3.2017

               LV

               Eiropas Savienības Oficiālais Vēstnesis

               L 75/15

         KOMISIJAS ĪSTENOŠANAS REGULA (ES) 2017/481
   (2017. gada 20. marts),
   ar ko groza Regulas (EK) Nr. 798/2008 I pielikumu attiecībā uz ierakstu par Amerikas Savienotajām Valstīm to trešo valstu, teritoriju, zonu vai nodalījumu sarakstā, no kurām saistībā ar augsti patogēno putnu gripu atļauts importēt Savienībā vai pārvadāt tranzītā caur to konkrētas mājputnu izcelsmes preces
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
   tā kā:

               (1)

               Komisijas Regulā (EK) Nr. 798/2008 (3) ir noteiktas veterinārās sertifikācijas prasības mājputnu un mājputnu produktu (“preču”) importam Savienībā un pārvadāšanai tranzītā caur to, tostarp uzglabāšanai tranzīta laikā. Tajā paredzēts, ka preces atļauts importēt Savienībā un pārvadāt tranzītā caur to vienīgi no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. slejā.

               (2)

               Turklāt Regulā (EK) Nr. 798/2008 ir paredzēti nosacījumi, saskaņā ar kuriem trešo valsti, teritoriju, zonu vai nodalījumu var uzskatīt par augsti patogēnās putnu gripas (APPG) neskartu.

               (3)

               Amerikas Savienotās Valstis ir iekļautas Regulas (EK) Nr. 798/2008 I pielikuma 1. daļā kā trešā valsts, no kuras APPG klātbūtnes dēļ nav ierobežots preču imports Savienībā un preču tranzīts caur to.

               (4)

               Eiropas Kopienas un Amerikas Savienoto Valstu nolīgumā par sanitārajiem pasākumiem, lai aizsargātu sabiedrības un dzīvnieku veselību tirdzniecībā ar dzīviem dzīvniekiem un dzīvnieku produktiem, (“Nolīgums”) (4), kas apstiprināts ar Padomes Lēmumu 1998/258/EK (5), ir paredzēta ātra savstarpēja reģionalizācijas pasākumu atzīšana gadījumā, ja notiek slimības uzliesmojumi Savienībā vai Amerikas Savienotajās Valstīs.

               (5)

               Amerikas Savienotās Valstis 2017. gada 4. martā apstiprināja H7N9 apakštipa APPG klātbūtni mājputnu saimniecībā Lincoln apgabalā (county) Tenesijas štatā. Tāpēc vairs nevar uzskatīt, ka visa šīs trešās valsts teritorija ir minētās slimības neskarta.

               (6)

               Amerikas Savienoto Valstu veterinārās iestādes ap skarto saimniecību noteica 10 km kontrolzonu, kurā ietilpa Lincoln, Franklin un Moore apgabalu daļas Tenesijas štatā un Madison un Jackson apgabali Alabamas štatā. Amerikas Savienoto Valstu veterinārās iestādes nekavējoties apturēja veterināro sertifikātu izdošanu preču sūtījumiem, kurus paredzēts eksportēt uz Savienību no minētajiem apgabaliem, un īstenoja pilnīgas izkaušanas politiku, lai kontrolētu APPG un ierobežotu tās izplatību.

               (7)

               Amerikas Savienotās Valstis ir sniegušas informāciju par epidemioloģisko situāciju to teritorijā un informāciju par APPG tālākas izplatības novēršanai veiktajiem pasākumiem, kuru Komisija tagad ir izvērtējusi. Pamatojoties uz minēto izvērtējumu, kā arī saistībām, kas noteiktas Nolīgumā, un Amerikas Savienoto Valstu sniegtajām garantijām, lai aizsargātu Savienību pret dzīvnieku veselības apdraudējumiem, kas saistīti ar preču ievešanu Savienībā no Amerikas Savienotajām Valstīm, ir lietderīgi noteikt ierobežojumus preču ievešanai Savienībā no tādiem apgabaliem Tenesijas un Alabamas štatos, kurus skar APPG. Tādēļ Regulas (EK) Nr. 798/2008 I pielikuma 1. daļas sarakstā būtu jāgroza ieraksts par Amerikas Savienotajām Valstīm, lai ņemtu vērā minētās trešās valsts reģionalizāciju pašreizējā APPG uzliesmojuma dēļ.

               (8)

               Tāpēc Regulas (EK) Nr. 798/2008 I pielikums būtu attiecīgi jāgroza.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

      (4)  OV L 118, 21.4.1998., 3. lpp.

      (5)  OV L 118, 21.4.1998., 1. lpp.

      PIELIKUMS
      Regulas (EK) Nr. 798/2008 I pielikuma 1. daļā numurētā secībā pievieno šādus ierakstus par Amerikas Savienotajām Valstīm:

                  Trešās valsts vai teritorijas ISO kods un nosaukums

                  Trešās valsts, teritorijas, zonas vai nodalījuma kods

                  Trešās valsts, teritorijas, zonas vai nodalījuma apraksts

                  Veterinārais sertifikāts

                  Īpaši nosacījumi

                  Īpaši nosacījumi

                  Putnu gripas uzraudzības statuss

                  Putnu gripas vakcinācijas statuss

                  Salmonellu kontroles statuss (6)

                  Paraugs(-i)

                  Papildu garantijas

                  Noslēguma datums (1)

                  Sākuma datums (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  “US – Amerikas Savienotās Valstis

                  US-2.23

                  Tenesijas štats:

                              Lincoln County

                              Franklin County

                              Moore County

                  WGM

                  VIII

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Alabamas štats:

                              Madison County

                              Jackson County

                  WGM

                  VIII

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1”


title: Komisijas Īstenošanas regula (ES) Nr. 776/2011 ( 2011. gada 2. augusts ) par atsevišķu preču klasifikāciju kombinētajā nomenklatūrā

text:
               4.8.2011

               LV

               Eiropas Savienības Oficiālais Vēstnesis

               L 201/10

         KOMISIJAS ĪSTENOŠANAS REGULA (ES) Nr. 776/2011
   (2011. gada 2. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. augustā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Aparāts ēdiena gatavošanai, kura izmēri ir aptuveni 31 × 47 × 40 cm un tilpums 25 litri. Tam ir nerūsējoša tērauda korpuss, rotējoša platforma, bērnu drošības slēdzenes sistēma, vadības pogas un pulkstenis.
                  Aparāts sastāv no:

                              —

                              mikroviļņu krāsns ar 5 jaudas līmeņiem, kuras maksimālā jauda ir 900 vati, un taimera. Tam ir iepriekšēji iestatītas uzsildīšanas un atkausēšanas programmas, un

                              —

                              kvarca grila ar maksimālo jaudu 1 000 vati.

                        Aparāts paredzēts ēdiena gatavošanai ar mikroviļņu krāsns palīdzību. Izmantojot grilu, ar to ēdienu var arī uzsildīt, apbrūnināt un grauzdēt.

                  8516 50 00

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8516 un 8516 50 00 formulējumu.
                  Ņemot vērā aparāta jaudu un krāsns tilpumu (sk. arī KN skaidrojumus par apakšpozīciju 8514 20 80), tā klasifikācija pozīcijā 8514 kā rūpnīcu elektriskās krāsnis ir izslēgta.
                  Saskaņā ar XVI sadaļas 3. piezīmi aparāts ir kompleksa iekārta, kas sastāv no mikroviļņu krāsns ar KN kodu 8516 50 00 un grila ar KN kodu 8516 60 70.
                  Ņemot vērā visas aparāta īpašības, piemēram, jaudu, jaudas līmeņus un programmu skaitu, mikroviļņu krāsns uzskatāma par tādu, kas veic kompleksas iekārtas galveno funkciju.
                  Tāpēc aparāts klasificējams ar KN kodu 8516 50 00 kā mikroviļņu krāsns.


title: Komisijas Īstenošanas regula (ES) 2016/2103 (2016. gada 21. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Burrata di Andria (AĢIN))

text:
               2.12.2016

               LV

               Eiropas Savienības Oficiālais Vēstnesis

               L 327/16

         KOMISIJAS ĪSTENOŠANAS REGULA (ES) 2016/2103
   (2016. gada 21. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Burrata di Andria (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu Burrata di Andria, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Burrata di Andria būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Burrata di Andria (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 21. novembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 263, 20.7.2016., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 1282/2013 ( 2013. gada 10. decembris ), ar ko labo Regulas (EK) Nr. 2508/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz darbības programmām zivsaimniecības sektorā, redakciju poļu valodā

text:
               11.12.2013

               LV

               Eiropas Savienības Oficiālais Vēstnesis

               L 332/13

         KOMISIJAS ĪSTENOŠANAS REGULA (ES) Nr. 1282/2013
   (2013. gada 10. decembris),
   ar ko labo Regulas (EK) Nr. 2508/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz darbības programmām zivsaimniecības sektorā, redakciju poļu valodā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 9. panta 5. punktu un 10. panta 4. punktu,
   tā kā:

               (1)

               Ir konstatēta kļūda Komisijas 2000. gada 15. novembra Regulas (EK) Nr. 2508/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz darbības programmām zivsaimniecības sektorā (2), 12. panta redakcijā poļu valodā. Tāpēc redakciju poļu valodā nepieciešams labot. Labojums neattiecas uz redakciju pārējās valodās.

               (2)

               Tāpēc Regula (EK) Nr. 2508/2000 būtu attiecīgi jālabo. Lai iespējami drīzāk novērstu kļūdas labojamajā tiesību aktā, šai regulai būtu jāstājas spēkā trešajā dienā pēc tās publicēšanas,

               (3)

               Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Attiecas tikai uz redakciju poļu valodā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 10. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 17, 21.1.2000., 22. lpp.

      (2)  OV L 289, 16.11.2000., 8. lpp.